b'\n_START_ARTICLE_\nKnez Volkun\n_START_SECTION_\nI.\n_START_PARAGRAPH_\nUstoli\xc4\x8den bo novi knez. Velmo\xc5\xbeje se pod Vitomirovim vodstvom zberejo na posvet, kjer dajo du\xc5\xa1ka svojemu nezadovoljstvu: njihovi knezi so knezi le na videz, pravi gospodarji so Bajuvarci, ki so Slovence sicer osvobodili Avarov, jim pa vsilili svojo oblost. Tudi kr\xc5\xa1\xc4\x8danska vera je le veriga, duhovniki, ki jih po\xc5\xa1iljajo med nje, so vojaki v meni\xc5\xa1kih haljah, ki skrivajo me\xc4\x8d - bolje je bilo, ko so Slovenci \xc5\xa1e \xc4\x8dastili stare bogove, zemlja je bogateje rodila in \xc4\x8drede so bile \xc5\xa1tevil\xc4\x8dnej\xc5\xa1e. Slovenski knezi so pozabili, da njihova oblast izvira iz ljudstva, prilizujejo se Bajuvarcem... Velmo\xc5\xbeje sklenejo, da bodo Volkunu postavili pogoje, preden ga potrdijo za kneza: vlada naj po volji ljudstva, ne po svoji ali po volji Bajuvarcev!\n_START_SECTION_\nII.\n_START_PARAGRAPH_\nObred ustoli\xc4\x8denja po starem obi\xc4\x8daju. Novi knez prise\xc5\xbee, da bo pravi\xc4\x8den, da bo kot o\xc4\x8de skrbel za Korotan in go vodil k sre\xc4\x8di. Ljudstvo vzklika knezu in s pesmijo po\xc4\x8dasti domovino, ki je\xc2\xa0\xc2\xbbna\xc5\xa1a sveta last\xc2\xab, na\xc5\xa1a\xc2\xa0\xc2\xbbdedovina\xc2\xab, nas\xc2\xa0\xc2\xbbponos in \xc4\x8dast\xc2\xab.'